ทาร์ซาน (ภาพยนตร์ ค.ศ. 1999)

ทาร์ซาน () เป็นภาพยนตร์อเมริกันแอนิเมชันแนวผจญภัย สร้างโดย วอลต์ดิสนีย์ฟีเชอร์แอนิเมชัน และจัดจำหน่ายโดย วอลต์ดิสนีย์พิกเชอส์ เป็นภาพยนตร์แอนิเมชันเรื่องยาวเรื่องที่ 37 ของดิสนีย์ และเป็นภาพยนตร์แอนิเมชันเรื่องที่ 10 และเรื่องสุดท้ายที่สร้างในยุค ดิสนีย์เรอเนซองซ์ ดัดแปลงจากนวนิยายเรื่อง ทาร์ซานออฟดิเอปส์ ของ เอ็ดการ์ ไรซ์ เบอร์โรห์ส เป็นการดัดแปลงเป็นภาพยนตร์แอนิเมชันครั้งแรกของนวนิยายเล่มนี้ ภาพยนตร์กำกับโดย คริส บัก (เป็นการกำกับภาพยนตร์ครั้งแรกของเขา) และ เควิน ลิมา จากบทภาพยนตร์โดย แท็บ เมอร์ฟีย์, บ็อบ ซูดิเกอร์และโนนิ ไวต์ ให้เสียงตัวละครโดย โทนี โกลด์เวย์น, มินนี ไดรเวอร์, เกลนน์ โคลส, โรซี โอดอนเนลล์, ไบรอัน เบลสเซด, แลนซ์ เฮนริกเซน, เวย์น ไนต์และไนเจล ฮอว์ทอร์น

งานก่อนการสร้างของ ทาร์ซาน เริ่มต้นในปี ค.ศ. 1995 โดย ลิมา ได้รับเลือกให้เป็นผู้กำกับ โดย บัก เข้ามาเป็นผู้กำกับในปีเดียวกัน หลังเมอร์ฟีย์เขียนบทร่างแรกเสร็จ ซูดิเกอร์, ไวต์และเดฟ เรย์โนลด์ส เข้ามาเขียนบทในองก์ที่สามใหม่และเพิ่มเนื้อหาเพิ่มเติมให้กับบทภาพยนตร์ ฟิล คอลลินส์ ได้รับการว่าจ้างให้แต่งและบันทึกเพลงร่วมกับดนตรีประกอบโดย มาร์ก แมนซินา ในขณะเดียวกัน ทีมงานผู้สร้างได้เดินทางไปประเทศ ยูกันดาและเคนยา เพื่อศึกษากอริลลา ภาพยนตร์เป็นแอนิเมชันแบบวาดมือสองมิติร่วมกับภาพที่สร้างจากคอมพิวเตอร์ ภาพยนตร์สร้างที่แคลิฟอร์เนีย, ออร์แลนโดและปารีส ด้วยระบบซอฟต์แวร์แอนิเมชันคอมพิวเตอร์รุ่นบุกเบิก ดีฟแคนวาส ซึ่งส่วนใหญ่ใช้ในการสร้างพื้นหลังสามมิติ

ทาร์ซาน ฉายรอบปฐมทัศน์เมื่อวันที่ 12 มิถุนายน ค.ศ. 1999 ที่ เอลคะปิตันเทียเตอร์ และฉายทั่วไปในสหรัฐเมื่อวันที่ 16 มิถุนายน ค.ศ. 1999 ได้รับการตอบรับที่ดีจากนักวิจารณ์ โดยชมในเรื่องแอนิเมชันและเพลง ภาพยนตร์ทำเงิน 448.2 ล้านดอลลาร์สหรัฐ จากทุนสร้าง 130 ล้านดอลลาร์สหรัฐ (เป็นภาพยนตร์แอนิเมชันที่มีทุนสร้างแพงที่สุดในเวลานั้น จนกระทั่ง ไฟนอลแฟนตาซี: เดอะสปิริตส์วิทอิน ในปี ค.ศ. 2001) กลายเป็นภาพยนตร์ที่ทำเงินสูงสุดอันดับที่ห้าในปี ค.ศ. 1999, ภาพยนตร์แอนิเมชันที่ทำเงินสูงสุดอันดับที่สองในปี ค.ศ. 1999 รองจาก ทอย สตอรี่ 2 และเป็นภาพยนตร์แอนิเมชันของดิสนีย์เรื่องแรก ที่เปิดตัวเป็นอันดับที่หนึ่งในอเมริกาเหนือ ตั้งแต่ โพคาฮอนทัส (1995) ภาพยนตร์ได้รับรางวัลออสการ์ สาขาเพลงต้นฉบับยอดเยี่ยม ("ยูวิลบีอินมายฮาร์ต" โดย ฟิล คอลลินส์) ภาพยนตร์ได้นำไปสู่ผลงานมากมาย เช่น การดัดแปลงเป็นละครบรอดเวย์, ละครโทรทัศน์, ภาพยนตร์ภาคต่อ ทาร์ซานและเจน (2002) และ ทาร์ซาน 2 (2005)

โครงเรื่อง

ผู้ให้เสียง
 โทนี โกลด์เวย์น พากย์เป็น ทาร์ซาน
 มินนี ไดรเวอร์ พากย์เป็น เจน
 เกลนน์ โคลส พากย์เป็น คาล่า
 แลนซ์ เฮนริกเซน พากย์เป็น เคอร์แช็ค
 ไบรอัน เบลสเซด พากย์เป็น เครย์ตัน
 ไนเจล ฮอว์ทอร์น พากย์เป็น ศาสตราจารย์ อารคีมีดิส คิว
 โรซี โอดอนเนลล์ พากย์เป็น เติร์ก
 เวย์น ไนต์ พากย์เป็น แทนทอร์

อ้างอิง

แหล่งข้อมูลอื่น
 ข้อมูลจาก Imdb
 ข้อมูลจากสยามโซน

ภาพยนตร์แอนิเมชันของดิสนีย์
ภาพยนตร์ที่ออกฉายในปี พ.ศ. 2542
ภาพยนตร์อเมริกัน
ภาพยนตร์แอนิเมชัน